Maski iniinom an soju nin mayong kaiba segun sa kaugalian, ginagamit an soju sa mga pipirang kaktel na halong inumon bilang baseng likor. Pupuwedeng isalak an serbesa asin soju para makagibo nin somaek (소맥), sarong portmanteau nin mga taramong soju asin maekju (맥주  serbesa). Igwa man pinalasang soju. Popular man an pagsalak nin prutas sa soju asin iinumon ini sa saiyang pormang "lapunaw". Sarong popular na pinalasang soju man an soju de-yogurt (요구르트 소주) na kombinasyon nin soju, yogurt, asin sodang limon-dayap.